Ove su kompanije otpustile najviše radnika

Brojne poznate hrvatske kompanije ostale su bez tisuća radnika tijekom protekle godine, otkrivaju statistički podaci Financijske agencije.

Najviše zaposlenih izgubila je državna tvrtka Hrvatska pošta, čak oko 300. No, HP je svejedno i dalje jedan od najvećih psolodavaca u drržavi s ukupno oko 8000 ljudi.

Na drugome mjestu po broju otkaza je kutinska Petrokemija iz koje je lani otišlo oko 280 ljudi. Danas, tako, ima otprilike 860 zaposlenih.

Treći neslavni rekorder po gubitku radnih mjesta je trnovečki Boxmark leather koji u tvornici kod Varaždina izrađuje kožne presvlake za automobilsku industriju te razne interijere. Boxmark je izgubio 265 ljudi, pa sad ima manje od 1000 zaposlenih.

Na četvrtom je mjestu Atalian global services za čišćenje i upravljanje objektima koji je ostao bez 220 osoba, pa ih danas ima 1150. Peta je samoborska DIV grupa koja proizvodi vijke te je vlasnica Brodosplita: izgubili su 210 radnika te ih imaju oko 500.

Tko je sve na ljestvici deset najvećih poslodavaca koji su tijekom protekle godine izgubili najviše zaposlenih – pogledajte na u nastavku:

Koliko su radnika izgubili lani

HRVATSKA POŠTA | 300
PETROKEMIJA | 280
BOXMARK LEATHER | 265
ATALIAN GLOBAL S. | 220
DIV GRUPA | 210
HEP-ODS | 180
PPC BUZET | 175
INTER CARS | 155
PETROL | 130
ZAGEREBAČKA BANKA | 130

NAPOMENA: podaci su u dobroj vjeri preuzeti sa servisa Financijske agencije i naš portal ne odgovara za eventualna odstupanja od stvarnih brojki

Objava Ove su kompanije otpustile najviše radnika pojavila se prvi puta na Danica.hr.