Grad ostao bez 600 radnih mjesta. Razlog je pretužan…

Hrvatska je ove godine dobila 64.000 novozaposlenih, pokazuju podaci Hrvatskog zavoda za mirovinsko osiguranje.

Zadnjeg dana prosinca imali smo oko 1,708 milijuna osiguranika, a zadnjeg dana ovogodišnjeg rujna 1,722 milijuna. U devet mjeseci ove godine, dakle, 3,7 posto zaposlenih više.

SJEVER HRVATSKE

Kako stoji sjever Hrvatske, jedna od najrazvijenijih regija u zemlji? Varaždinska županija bilježi negativne brojke pa danas imaju oko 70.500 zaposlenih, što je 700 manje nego zadnjeg dana prosinca. Varaždin ima 600 radnika manje (34.400), a Ludbreg 50-ak manje (oko 4500).

Varaždin je, tako, ove godine itekako osjetio krizu i definitivni krah nekadašnjeg tekstilnog diva Varteksa koji se ugasio, a većina radnika završila na burzi. Lani u ovo doba Varteks je još imao oko 550 zaposlenih.

Varteks se zauvijek gasi: ‘Hvala vam na svim lijepim godinama’

Danas (subota) zadnji je radni dan Varteksove trgovine u centru Varaždina. A poslijepodne – ključ u bravu, zauvijek. Pretužno… Ostaje još outlet u Varaždinu i trgovina u centru Zagreba, na ‘jelačić-placu’. No, i to ne zadugo.

KOPRIVNICA U PLUSU

Koprivničko-križevačka županija u tom razdoblju bilježi 300-tinjak zaposlenih više (danas imaju 38.100). Najviše raste Koprivnica koja je u devet ovogodišnjih mjeseci otvorila 180 novih radnih mjesta (sad imaju 16.800), slijede Križevci s 50-ak novih (9600), dok je Đurđevac na istome (oko 3200).

Međimurska županija u devet mjeseci ima oko 500 zaposlenih više (danas su na 44.700), a polovica novozaposlenih otpada na županijsko sjedište Čakovec (sad su na 20.900).

Objava Grad ostao bez 600 radnih mjesta. Razlog je pretužan… pojavila se prvi puta na Danica.hr.